Source: https://www.riigiteataja.ee/akt/117122010019?tegevus=salvesta-link
Timestamp: 2019-06-20 23:40:45+00:00

Document:
Keskkonnatasude seaduse ja euro kasutusele võtmise seaduse muutmise seadus – Riigi Teataja
Keskkonnatasude seaduse ja euro kasutusele võtmise seaduse muutmise seadus
RT I, 17.12.2010, 19
10.12.2010 otsus nr 781
§ 1. Keskkonnatasude seaduses (RT I 2005, 67, 512; 2010, 44, 260) tehakse järgmised muudatused:
1) paragrahvi 9 lõige 5 tunnistatakse kehtetuks;
2) paragrahvi 9 lõige 10 muudetakse ja sõnastatakse järgmiselt:
(10) Maavaraliigi, millega võrdväärseks kaevis tunnistatakse, määrab olemasoleva teabe põhjal Keskkonnaamet. Kaevandamisõiguse tasu maksmisel kohaldatakse kaevandatava maavaraliigi täitepinnase tasumäära.;
3) paragrahvi 15 lõige 2 muudetakse ja sõnastatakse järgmiselt:
(2) Käesoleva seaduse § 21 lõike 1 punktis 2 nimetatud olmejäätmete hulka kuuluvate segaolmejäätmete ja segaolmejäätmete sortimisjäägi kõrvaldamise eest kantakse käesoleva seaduse § 21 lõike 1 punktis 1 sätestatud 2009. aastal kehtinud saastetasumäära järgi arvutatud saastetasust 75 protsenti jäätmete päritolukoha kohaliku omavalitsuse üksuse eelarvesse jäätmehoolduse arendamiseks ja 25 protsenti riigieelarvesse.;
4) paragrahvi 15 täiendatakse lõikega 21 järgmises sõnastuses:
(21) Kui jäätmekäitluskohas, kuhu jäätmeid tuuakse mitme kohaliku omavalitsuse üksuse territooriumilt, suunatakse käesoleva paragrahvi lõikes 2 nimetatud jäätmeid kõrvaldamisele ja taaskasutamisele, siis arvutatakse eri päritolukohaga kõrvaldamisele suunatud jäätmetelt kohaliku omavalitsuse üksuse eelarvesse kantav saastetasu ühtsel alusel, lähtudes kõrvaldatud jäätmete üldisest osakaalust jäätmekäitluskohta toodud jäätmete hulgas.;
5) paragrahvi 21 lõike 1 punktid 49 muudetakse ja sõnastatakse järgmiselt:
4) asbesti sisaldavad ehitusmaterjalide jäätmed ning nendest jäätmetest koosnev lammutuspraht  0,63 eurot;
5) välispuistangutesse ladestatav põlevkivi aheraine, sealhulgas rikastusjäätmed  0,76 eurot;
6) puidukaitseained, anorgaanilisi pestitsiide, asbesti, arseeni ja pliid sisaldavad jäätmed, välja arvatud käesoleva lõike punktis 4 nimetatud jäätmed, kivisöe- ja põlevkivitõrv ning nende saadused, samuti neid sisaldavad bituumenitaolised segud ja põlevkivi töötlemise pigijäätmed  62,56 eurot;
7) elavhõbedat, kaadmiumi, tsüaniide, polüklooritud bifenüüle ja terfenüüle (PCB-d, PCT-d) ning orgaanilisi pestitsiide sisaldavad jäätmed  625,56 eurot;
8) põlevkivi lend- ja koldetuhk ning tsemendi klinkritolm  1,44 eurot, alates 2012. aasta 1. jaanuarist  1,72 eurot, alates 2013. aasta 1. jaanuarist  2,07 eurot, alates 2014. aasta 1. jaanuarist  2,48 eurot, alates 2015. aasta 1. jaanuarist  2,98 eurot;
9) põlevkivi poolkoks  1,44 eurot, alates 2012. aasta 1. jaanuarist  1,72 eurot, alates 2013. aasta 1. jaanuarist  2,07 eurot, alates 2014. aasta 1. jaanuarist  2,48 eurot, alates 2015. aasta 1. jaanuarist  2,98 eurot;;
6) paragrahvi 21 lõikest 2 jäetakse välja tekstiosa 4,;
7) paragrahvi 30 senine tekst loetakse lõikeks 1 ning paragrahvi täiendatakse lõikega 2 järgmises sõnastuses:
(2) Kui maavara kaevandamise loas on kehtestatud mitme loas nimetatud maavara kohta üks ühine maksimaalne kaevandamise aastakogus ja seda kogust aruandeaastal ületatakse, rakendatakse kogu maksimaalset lubatud aastakogust ületavale kaevandatud maavaravaru kogusele selle maavaraliigi kaevandamise viiekordset tasumäära, mille kaevandamisõiguse tasumäär on kõige kõrgem käesoleva seaduse § 9 lõike 2 alusel kehtestatud määruse kohaselt.;
8) paragrahvi 56 lõige 1 muudetakse ja sõnastatakse järgmiselt:
(1) Keskkonnakasutusest riigieelarvesse laekunud raha eraldatakse 2009. aastal kehtinud keskkonnatasu määrade ulatuses käesoleva seaduse §-s 4 sätestatud eesmärgil kasutamiseks riigi eraõiguslikes juriidilistes isikutes osalemise seaduse alusel asutatud sihtasutusele, mille asutajaõigusi teostab Rahandusministeerium (edaspidi sihtasutus). Sihtasutuse nõukogu liikmetest neli on Riigikogu liikmed, kes nimetatakse Riigikogu otsusega Riigikogu keskkonnakomisjoni ettepanekul. Keskkonnaminister on sihtasutuse nõukogu liige oma ametikoha järgselt. Teised sihtasutuse nõukogu liikmed nimetab asutajaõiguste teostaja, sealhulgas kolm liiget keskkonnaministri ettepanekul.;
9) paragrahvi 59 lõike 4 esimene lause muudetakse ja sõnastatakse järgmiselt:
Keskkonnakaitse valdkonna projekti rahastamise taotluse kohta esitatavad nõuded, taotluste hindamise tingimused, korra ja kriteeriumid, otsuse tegemise, lepingu täitmise üle kontrolli teostamise ning aruandluse korra kehtestab keskkonnaminister määrusega.
§ 2. Euro kasutusele võtmise seaduses (RT I, 30.11.2010, 18) tehakse järgmised muudatused:
1) paragrahvi 44 punkt 1 tunnistatakse kehtetuks;
2) paragrahvi 72 punkt 12 tunnistatakse kehtetuks.
(1) Käesoleva seaduse § 1 punkt 1 jõustub 2015. aasta 1. jaanuaril.
(2) Käesoleva seaduse § 1 punktid 3 ja 5 ning § 2 jõustuvad 2011. aasta 1. jaanuaril.

References: § 1
 § 21
 § 21
 § 9

§ 2
 § 1
 § 1
 § 2